
[image: images]ОСНОВНО УЧИЛИЩЕ „Д-р ПEТЪР БЕРОН”
4650, с. Бирково, общ. Велинград, обл. Пазарджик
e-mail: 1301610@edu.mon.bg,



ЗАПОВЕД
№ 156 /03.12.2021г.

На основание чл.258, ал.1 и чл. 259, ал. 1 от ЗПУО, във връзка със  Заповед № РД 09-4814/03.12.21 г. на министъра на здравеопазването и  с утвърденото приложение- насоки за обучение и действия в условията на извънредна епидемична обстановка в училищата


                                                                                   НАРЕЖДАМ:
                                                              
                                                                               
I. Присъственият образователен процес да бъде възстановен, считано от 06.12.2021 г., при осигурена безопасна среда, която включва наличие на условията:
1.1. Доставени антигенни щадящи тестове за учениците от V до VII клас.
1.2. Писмено декларирано съгласие на 50% от родителите на ниво паралелка за тестване на учениците един път седмично/ понеделник/ с неинванзивни антигенни тестове или представени документи за преболедуване на COVID 19, сертификат за ваксинация или наличие на антитела.
1.3. Педагогическият и непедагогическият персонал разполага с валиден документ за ваксиниране, преболедуване от COVID 19 или отрицателен резултат от проведено изследване в лицензирана лаборатория или е дал съгласие за тестване в институцията два пъти седмично / понеделник и четвъртък/.
1.4. Допускане на външни лица в сградата на училището само при представяне на валиден ,,зелен сертификат”.
1.5. На родителите да бъде представена информация за попълването на декларация за съгласие по образец за бързите антигенни тестове за децата, които ще бъдат тествани един път в училището/ понеделник /.
1.6. Родителите на учениците със СОП при желание да попълнят декларация за съгласие за извършване на тестовете при домашни условия един път седмично /понеделник/.
1.7. За последващо включване на ученици в процеса на тестване декларации за съгласие ще се приемат  два дни предварително.
1.8. Тестването на непедагогическия и педагогическия персонал, без представен валиден сертификат/, ще се извършва от медицинското лице от 7.00 часа или 1 час преди започване на учебните занимания, след представена декларация за съгласието им.
1.9. Отговорници за съхраняването на закупените антигенни тестове от училището са Мустафа Ходжов-подръжка- домакин 
1.10. Тестването на учениците по паралелки се извършва в класните стаи от класен ръководител и непедагогически и/ или помощен персонал, родители, само при наличие на представен валиден ,,зелен сертификат” или отрицателен тест. Продължителността на тестването е 30 мин., от 7:30 до 8:00 за което не е необходимо преструктуриране на графика на учебните часове.
1.11. За ученици, чиито родители не са представили декларация за съгласие за тестване, училището организира условия за синхронно или асинхронно обучение.
1.12. Използваните отрицателни тестове за COVID 19 се събират в плътни непрозрачни чували в неизползваемото помещение до медицински кабинет, което трябва да бъде заключвано, след което се изхвърлят като битови отпадъци в контейнерите за смет. Положителните тестове се събират отделно, в кутии за изгаряне на опасни отпадъци,  за еднократна употреба с обем 10 или 20 л., до запълването им.Същите се съхраняват от медицинското лице в помещението до лекарския кабинет, на първия етаж и в края на кампанията се предават от медицинското лице на РЗИ-Пазарджик, като може да се използва нелицензиран транспорт.След извършеното тестване на ученици и персонал задължително се извършва дезинфекция на помещенията.
1.13. На лицата, ангажирани с тестването се заплаща възнаграждение, определено допълнително в Анекс към КТД.
1.14. При съмнение за COVID 19 се създават протоколи по образец.
1.15.Когато в училището не са доставени необходимото количество бързи неинванзивни антигенни  тестове за всички ученици, образователният процес се извършва в следната последователност:

- за учениците от начален етап I –IV клас
-за учениците от прогимназиален етап V-VII клас

1.16 При провеждане на индивидуални дейности, за които е обективно невъзможно провеждането им в разстояние в електронна среда- индивидуални часове, консултации, индивидуални писмени и практически изпитвания за текуща оценка, изпити за оформяне на срочна оценка, приравнителни изпити, изпити за промяна на оценката, индивидуални дейности за подкрепа за личностно развитие, същите се провеждат присъствено в училището, без да има смесване на ученици, с които се осъществява присъствен учебен процес. За провеждането на този тип дейности не се изисква тестване на учениците.
II. В условията на извънредна епидемична обстановка в училището задължително се прилагат следните мерки:
1.1.Всекидневно двукратно  и влажно почистване на помещенията и дезинфекция на всички критични точки, включително дръжки на врати, брави, ключове за осветление , парапети и др.
1.2. Увеличаване на хигиенните и дезинфекционните мероприятия при наличие на потвърден случай от 4 пъти до дезинфекция на всеки час.
1.3. Почистване на тоалетни и санитарни помещения по график. Своевременно осигуряване на сапун, дезинфектанти и еднократни салфетки.
1.4. Дезинфекция на кабинети, учителска стая, клавиатури, мишки през всяко междучасие.
1.5. Проветряване на класни стаи и други помещения поне два пъти по време на часа за 1 мин.
1.6. Осигуряване на топла течаща вода и сапун във всяко санитарно помещение.
1.7. Поставяне на дезинфектант за ръце във всяка стая.
1.8. Поставяне на видно място правилата за хигиена.
1.9.Носене на защитна маска за всички в училището.
1.10.Изключение са децата от предучилищна група и учениците от 1-4 клас, които носят маска само  в общите помещения.
1.11. Часовете по физическо възпитание и спорт се провеждат на открито, без защитна маска и при дистанция 1.5 един от друг, а когато условията не позволяват това в класните стаи.


При допълнителни указания или нареждания настоящата заповед може да бъде изменена.

Със заповедта да бъде запознат целия колектив на училището и родителите на учениците!


Заповедта да бъде качена на видно място на входа на училището за сведение на външни лица!

Контрол върху изпълнението на заповедта ще упражнявам лично!


МУСА ЧОЛАКОВ
[bookmark: _GoBack]Директор на ОУ ,,Д-р Петър Берон“ – с. Биркова
image1.jpeg




